CELEX: E2007C0028
Language: el
Date: 2007-02-19 00:00:00
Title: Απόφαση της Εποπτεύουσας Αρχής της ΕΖΕΣ αριθ. 28/07/COL, της 19ης Φεβρουαρίου 2007 , σχετικά με καθεστώς επισήμως απαλλαγμένο από τη φυματίωση, τη βρουκέλωση και την ενζωοτική λεύκωση των βοοειδών στη Νορβηγία όσον αφορά τις αγέλες βοοειδών

24.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/38
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 28/07/COL
   της 19ης Φεβρουαρίου 2007
   σχετικά με καθεστώς επισήμως απαλλαγμένο από τη φυματίωση, τη βρουκέλωση και την ενζωοτική λεύκωση των βοοειδών στη Νορβηγία όσον αφορά τις αγέλες βοοειδών
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 παράγραφος 1 και το πρωτόκολλο 1,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1,
   ΕΧΟΝΤΑΣ ΥΠΟΨΗ την πράξη που αναφέρεται στο σημείο 4.1.1 του κεφαλαίου Ι του παραρτήματος Ι της συμφωνίας ΕΟΧ, δηλαδή την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε και όπως προσαρμόστηκε στη συμφωνία ΕΟΧ από το πρωτόκολλο 1 αυτής, και ιδίως στο παράρτημα A τμήμα I σημείο 4 και τμήμα II σημείο 7 και στο παράρτημα Δ τμήμα I στοιχείο E της εν λόγω πράξης,
   ΕΧΟΝΤΑΣ ΥΠΟΨΗ την απόφαση αριθ. 24/07/COL της Εποπτεύουσας Αρχής της ΕΖΕΣ, της 14ης Φεβρουαρίου 2007, βάσει της οποίας το αρμόδιο κράτος μέλος του Σώματος καλείται να εγκρίνει την απόφαση σχετικά με το επισήμως απαλλαγμένο από τη φυματίωση, τη βρουκέλωση και την ενζωοτική λεύκωση των βοοειδών καθεστώς της Νορβηγίας όσον αφορά τις αγέλες βοοειδών, εάν το σχέδιο απόφασης είναι σύμφωνο με τη γνώμη της κτηνιατρικής επιτροπής της ΕΖΕΣ,
   ΕΚΤΙΜΩΝΤΑΣ ότι η οδηγία 64/432/ΕΟΚ προβλέπει ότι τα κράτη του ΕΟΧ και της ΕΖΕΣ ή τμήματα ή περιφέρειες αυτών μπορούν να κηρυχθούν ως επισήμως απαλλαγμένα από τη φυματίωση, τη βρουκέλωση και την ενζωοτική λεύκωση των βοοειδών όσον αφορά τις αγέλες των βοοειδών εφόσον πληρούν ορισμένες προϋποθέσεις που ορίζονται στην πράξη·
   ΕΚΤΙΜΩΝΤΑΣ ότι με την επιστολή της 29ης Ιουνίου 2004 η Νορβηγία υπέβαλε στην Αρχή τα σχετικά δικαιολογητικά έγγραφα που αφορούν την ενζωοτική λεύκωση των βοοειδών σύμφωνα με το παράρτημα Δ τμήμα I στοιχείο E και το άρθρο 8 της οδηγίας 64/432/ΕΟΚ·
   ΕΚΤΙΜΩΝΤΑΣ ότι με τις επιστολές της 14ης Φεβρουαρίου 2005, 13ης Δεκεμβρίου 2005 και 26ης Οκτωβρίου 2006 η Νορβηγία υπέβαλε στην Αρχή ενημερωμένες πληροφορίες σχετικά με την ενζωοτική λεύκωση των βοοειδών όπως είχε ζητήσει η τελευταία μετά από συζητήσεις με την Ευρωπαϊκή Επιτροπή·
   ΕΚΤΙΜΩΝΤΑΣ ότι η Εποπτεύουσα Αρχή της ΕΖΕΣ, σε στενή συνεργασία με την Ευρωπαϊκή Επιτροπή, εξέτασε όλα τα έγγραφα που υπέβαλε η Νορβηγία και από την εξέταση αυτή προκύπτει ότι το σχετικό με την ενζωοτική λεύκωση των βοοειδών καθεστώς που υπέβαλε η Νορβηγία πληροί όλες τις σχετικές προϋποθέσεις που προβλέπει η οδηγία 64/432/ΕΟΚ·
   ΕΚΤΙΜΩΝΤΑΣ ότι φαίνεται συνεπώς σκόπιμο να κηρυχθεί η Νορβηγία επισήμως απαλλαγμένη από την ενζωοτική λεύκωση των βοοειδών·
   ΕΚΤΙΜΩΝΤΑΣ ότι με τις αποφάσεις της Εποπτεύουσας Αρχής της ΕΖΕΣ αριθ. 66/94/COL και αριθ. 67/94/COL της 27ης Ιουνίου 1994 εγκρίθηκε για τη Νορβηγία καθεστώς απαλλαγμένο από τη βρουκέλωση και τη φυματίωση όσον αφορά τις αγέλες βοοειδών υπό την προϋπόθεση ότι πληρούνται ορισμένες προϋποθέσεις·
   ΕΚΤΙΜΩΝΤΑΣ ότι οι αποφάσεις αριθ. 66/94/COL και αριθ. 67/94/COL αντικαταστάθηκαν αντίστοιχα από τις αποφάσεις της Εποπτεύουσας Αρχής της ΕΖΕΣ αριθ. 227/96/COL και αριθ. 225/96/COL της 4ης Δεκεμβρίου 1996·
   ΕΚΤΙΜΩΝΤΑΣ ότι για λόγους σαφήνειας το καθεστώς σχετικά με τις ασθένειες της φυματίωσης, της βρουκέλωσης και της ενζωοτικής λεύκωσης των βοοειδών όσον αφορά τις αγέλες βοοειδών στη Νορβηγία πρέπει να προβλέπεται στην ίδια απόφαση·
   ΕΚΤΙΜΩΝΤΑΣ ότι, κατά συνέπεια, οι αποφάσεις της Εποπτεύουσας Αρχής της ΕΖΕΣ αριθ. 225/96/COL και αριθ. 227/96/COL πρέπει να αντικατασταθούν από την εν λόγω απόφαση·
   ΕΚΤΙΜΩΝΤΑΣ ότι τα μέτρα που προβλέπονται στην απόφαση αυτή είναι σύμφωνα με τη γνώμη της κτηνιατρικής επιτροπής της ΕΖΕΣ που επικουρεί την Εποπτεύουσα Αρχή της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1)
            
            
               Σύμφωνα με την οδηγία 64/432/ΕΟΚ, η Νορβηγία κηρύσσεται ως επίσημα απαλλαγμένη από τη φυματίωση, τη βρουκέλωση και την ενζωοτική λεύκωση των βοοειδών όσον αφορά τις αγέλες βοοειδών.
            
         
               2)
            
            
               Η απόφαση αυτή απευθύνεται στη Νορβηγία.
            
         
               3)
            
            
               Δυνάμει του άρθρου 109 παράγραφος 2 της συμφωνίας ΕΟΧ, η Εποπτεύουσα Αρχή της ΕΖΕΣ θα διαβιβάσει την παρούσα απόφαση και ενδεχόμενες τροποποιήσεις αυτής στην Ευρωπαϊκή Επιτροπή.
            
         
               4)
            
            
               Οι αποφάσεις της Εποπτεύουσας Αρχής της ΕΖΕΣ αριθ. 227/96/COL και αριθ. 225/96/COL της 4ης Δεκεμβρίου 1996 αντικαθίστανται διά της παρούσης.
            
         
               5)
            
            
               Η απόφαση αυτή τίθεται σε ισχύ την 19η Φεβρουαρίου 2007.
            
         
               6)
            
            
               Το αυθεντικό κείμενο της παρούσας απόφασης είναι στην αγγλική γλώσσα.
            
         
      Βρυξέλλες, 19 Φεβρουαρίου 2007.
      
         
            Για την Εποπτεύουσα Αρχή της ΕΖΕΣ
         
         Bjørn T. GRYDELAND
         
         
            Πρόεδρος
         
         Niels FENGER
         
         
            Διευθυντής
         
      
   
   
      (1)  ΕΕ 121 της 29.7.1964, σ. 1977/64.